Tob.4.13 Adtende tibi fili ab omni fornicatione, uxorem proximam accipe ex semine parentum tuorum, et noli sumere uxorem alienam, quae non est ex tribu parentum tuorum, quoniam filii prophetarum sumus, qui in veritate prophetaverunt priores. Noe prophetavit prior, et Abraham, et Isaac, et Iacob, parentes nostri a principio saeculi. Rememorare fili, quoniam hi omnes acceperunt uxores ex genere patrum suorum, et benedicti sunt in filiis suis, et semen filiorum possidebit haereditatem terrae.